EkBass/fiwiki-20250220-pages-articles huggingface dataset:
Loisto (elokuva)

Loisto on vuoden 1996 australialainen elokuva, joka kertoo mielisairaudesta kärsineen pianisti David Helfgottin tositarinan. Elokuvan on ohjannut Scott Hicks ja nimiosaa näyttelee Geoffrey Rush. Keskeisessä osassa elokuvan juonessa on Sergei Rahmaninovin 3. pianokonsertto. Rush voitti pääosasuorituksestaan niin parhaan miespääosan Oscarin kuin myös BAFTAn ja Golden Globenkin. Lisäksi elokuva voitti yhdeksän palkintoa Australian omassa filmigaalassa. == Palkintoja == === Oscarit === *Paras miespääosa: Geoffrey Rush Ehdokkaana: *Paras elokuva *Paras miessivuosa: Armin Mueller-Stahl *Paras ohjaus: Scott Hicks *Paras alkuperäiskäsikirjoitus: Scott Hicks, Jan Sardi *Paras leikkaus: Pip Karmel *Paras elokuvamusiikki: David Hirschfelder === BAFTAt === *Paras miespääosa: Geoffrey Rush *Paras äänitys: Jim Greenhorn, Toivo Lember, Livia Ruzic, Roger Savage, Gareth Vanderhope Ehdokkaana: *Paras elokuva *Paras miessivuosa: John Gielgud *Paras naissivuosa: Lynn Redgrave *Paras ohjaus: Scott Hicks *Paras alkuperäiskäskirjoitus: Jan Sardi *Paras leikkaus: Pip Karmel *Paras elokuvamusiikki: David Hirschfelder === Golden Globet === *Paras miespääosa draamaelokuvassa: Geoffrey Rush Ehdokkaana: *Paras draamaelokuva *Paras ohjaaja: Scott Hicks *Paras käsikirjoitus: Jan Sardi *Paras elokuvamusiikki: David Hirschfelder == Aiheesta muualla == * Luokka:Vuoden 1996 australialaiset elokuvat Luokka:Elämäkertaelokuvat Luokka:Australialaiset draamaelokuvat Luokka:Scott Hicksin ohjaamat elokuvat Luokka:SAG-palkitut elokuvat
Samson (sarjakuvapiirtäjä)

Samson (oik. Samuli Lintula; s. 1971 Kemijärvi)Vesa Saarinen: Huumorimiehiä Sarjainfo 155/2012, s. 10–14. on suomalainen sarjakuvapiirtäjä. Samson piirsi 1990-luvulla sarjakuvia Myrkky- ja Suomen MAD -sarjakuvalehtiin. Vuodesta 2008 alkaen hän on piirtänyt strippisarjaa Musta hevonen, joka on päässyt kansainväliseen syndikaattilevitykseen. Sarjasta on ilmestynyt vuonna 2011 suomeksi yksi albumi, Musta hevonen. Samson on tehnyt myös useita Suomen 1900-luvun sotiin ja sotien jälkeiseen historiaan perustuvia sarjakuva- albumeita Korkeajännitys-sarjaan. Lisäksi hän on kuvittanut Suomirokkia- kokoelmalevysarjan kansikuvia ja vitsikirjoja sekä piirtänyt Tapani Baggen käsikirjoittaman Urho Kekkosen sarjakuvamuotoisen elämäkerran Kekkonen vasta- alkaville ja edistyville, joka oli Sarjakuva-Finlandia-palkintofinalisti vuonna 2007. == Suomi-Korkkarit == Samson on piirtänyt kaikkiaan kuusi Korkeajännitys-sarjakuva-albumia, jotka muodostavat Suomen sotien Korkeajännitys -nimisen kokonaisuuden. Niissä esiintyvät entinen punakaartilainen Pekka Haapanen ja suojeluskuntalainen Vilho Hannula. Hiljainen kuolema taivaalta perustuu Wexi Korhosen suomalaisista laskuvarjojääkäreistä kertovan jännitysromaaniin Sky Divers: tappajat taivaalta. # Kansalaissodan valkoinen Korkeajännitys – Vapauden tulikaste / Kansalaissodan punainen Korkeajännitys – Taistoon työkansan puolesta! (2000) # Talvisodan Korkeajännitys – Vanjan jäinen helvetti (2001) # Vaaran vuosien Korkeajännitys 1948 – Punaisen aallon murtajat (2002) # Vaaran vuosien Korkeajännitys 1968 – Hiljainen kuolema taivaalta (2003) # Vaaran vuosien Korkeajännitys 1961 – Saalistajat noottikriisin varjossa (2004) # Jatkosodan Korkeajännitys – Iskevä kiila, kestävä salpa (2005) == Lähteet == == Aiheesta muualla == * Musta hevonen -sarjakuva. Luokka:Suomalaiset sarjakuvantekijät Luokka:Korkeajännitys Luokka:Vuonna 1971 syntyneet Luokka:Elävät henkilöt
Paranoia

Paranoia voi tarkoittaa ainakin seuraavia: * harhaluuloisuushäiriö * vainoharhaisuus * Paranoia (Disturbia), vuoden 2007 elokuva * Paranoia, vuoden 2013 elokuva * Paranoia, roolipeli
Tyresö Centrum

Tyresö Centrum on kauppakeskus Tyresössä Ruotsissa. Kauppakeskuksessa on 74 liikettä ja palvelua. Kokonaispinta-ala 45 000 m², josta 36 000 vuokrattavissa, 17 600 m² siitä kaupalliseen käyttöön. Kauppakeskus avattiin vuonna 1965, jolloin sen nimi oli Bollmora Centrum. Kauppakeskus kunnostettiin 1990-luvun alkupuolella ja avattiin 1992. Kunnostuksen aikana syttynyt tulipalo viivästytti uudelleen avaamista jonkin verran. Tyresö Centrumin omistaa Rodamco Europe, joka osti sen 2003 391 miljoonalla Ruotsin kruunulla. ==Aiheesta muualla== * Kauppakeskuksen kotisivut Luokka:Ruotsin kauppa- ja ostoskeskukset Luokka:Tukholman läänin rakennukset ja rakennelmat Luokka:Tyresön kunta
Vyöliitos

Vyöliitos on solujen välinen liitos, joka antaa solukolle mekaanista kestävyyttä. Vyöliitoksessa liitosproteiinina toimii kadheriini, joka liittyy linkkiproteiinien avulla solun mikrofilamentteihin. Tämä liitos voidaan huomata elektronimikroskoopissa soluvälimateriaalina. Vyöliitos sijaitsee useimmiten tiiviin liitoksen alapuolella junktionaalisessa kompleksissa. ==Katso myös== *Tiivis liitos *Desmosomi *Aukkoliitos Luokka:Solubiologia
Sylvi (vuoden 1913 elokuva)

Sylvi on Minna Canthin näytelmään Sylvi vuodelta 1893 pohjautuva suomalainen mykkäelokuva, joka valmistui 1911 mutta sai ensi-iltansa vasta 1913. Elokuvan ohjasi Teuvo Puro ja tuotti kuvaaja Frans Engström (1873–1940). Pääosiin kiinnitettiin, kuten Salaviinanpolttajiinkin, joukko Kansallisteatterin näyttelijöitä. Sylvin ensi-ilta oli Viipurissa Maat ja kansat -teatterissa 24. helmikuuta 1913. Se oli suosittu elokuva, ja sitä esitettiin ensi-illan jälkeen Helsingissä, Turussa ja muissa suuremmissa kaupungeissa. Sen yleisömäärä oli autonomian ajan kotimaisten näytelmäelokuvien suurin. Sylvi on ensimmäinen suomalainen näytelmäelokuva, josta on säilynyt kohtauksia. Muutamia satoja metrejä järjestämätöntä negatiivia löytyi vuonna 1933 helsinkiläisestä romukaupasta. KAVI:n arkistossa on 345 metrin mittainen negatiivi. Mahdollisesti pois leikattua materiaalia on hyödynnetty Aho & Soldanin vuonna 1934 tuottamassa 210-metrin lyhytelokuvassa. Elokuva kuvattiin heinäkuussa 1911 Helsingissä Mikonkatu 17:ssä sijainneen Hotelli Fennian pihanpuoleisella kattoterassilla. Kuvausta haittasivat auringon siirtyminen päivän mittaan, ahtaat tilat sekä tuuli, joka ajoittain heilutteli lavasteita ja täytti näyttämön hotellin savupiipuista tulleella savulla. Suomalaiset laboratoriot eivät voineet työstää pitkää elokuvaa, joten negatiivit lähetettiin Kööpenhaminaan, josta Sylvi ainoana palasi, kahden muun lähetetyn elokuvan Anna-Liisan ja Hyökyaaltojen negatiivit olivat tuhoutuneet. Taustaa, viitattu 17.6.2014 Kansallinen audiovisuaalinen arkisto on tehnyt elokuvasta noin puolituntisen digitaalisen kopion, jonka voi katsoa Elonetin sivuilta. == Näyttelijät == == Lähteet == * Hannu Salmi: Kaunis alku kotimaiselle teollisuudelle - Suomalaisen näytelmäelokuvatuotannon varhaisvaiheet (1907-13) kansallisena projektina. Wider Screen 1/1998 === Viitteet === == Aiheesta muualla == * Hannu Salmi: ”Tunnin kestävä taidefilmi” – Sylvi – ensimmäinen suomalainen pitkä näytelmäelokuva. * Ensimmäinen suomalainen filmidraama löydetty romukauppiaan varastosta, Suomen Kuvalehti, 20.01.1934, nro 4, s. 24, Kansalliskirjaston digitaaliset aineistot * Sylvi, Mykkäelokuvasivusto * Elokuvan säilyneistä kohtauksista vuonna 2016 rekonstruoitu, selittävin tekstein varustettu versio. Video, 27 min. Elonet. Luokka:Vuoden 1913 suomalaiset elokuvat Luokka:Suomalaiset mustavalkoelokuvat Luokka:Suomalaiset mykkäelokuvat Luokka:Suomalaiset draamaelokuvat Luokka:Suomalaiset näytelmiin perustuvat elokuvat Luokka:Teuvo Puron ohjaamat elokuvat Luokka:Suomalaiset kadonneet elokuvat
Concierto de Aranjuez

Concierto de Aranjuez eli Aranjuez-konsertto on Joaquín Rodrigon säveltämä konsertto kitaralle ja orkesterille. Se sai alkunsa Pariisissa vuonna 1939. Rodrigo sai teokseensa inspiraation Aranjuezin kuninkaallisen palatsin (Palacio Real de Aranjuez) puutarhoista. Teoksen ensiesitys oli Barcelonassa 9. marraskuuta 1940. Kitaraa soitti Regino Sainz de la Maza, jolle teos on omistettu.http://www.turunsanomat.fi/kulttuuri/?ts=1,3:1005:0:0,4:5:0:1:2001-04-26,104:5:70644,1:0:0:0:0:0 : Säveltäjä oli teosta kirjoitaessaan täysin sokea. Konsertossa on kolme osaa: # Allegro con spirito # Adagio # Allegro gentile. == Lähteet == Luokka:Kitarakonsertot Luokka:Joaquín Rodrigon teokset
Viirikkö

Viirikkö on merivoimien pienin perusyksikkö, vaikkakin myös yksittäinen laivaluokan alus voi olla oma itsenäinen perusyksikkönsä. Sitä vastaa maavoimissa komppania. Viirikkö voi koostua kahdesta tai useammasta aluksesta, jotka ovat yleensä samaa luokkaa tai ainakin samaan päätehtävään tarkoitettuja. Esimerkiksi 6. pintatorjuntalaivueessa ohjusviirikkö koostuu Rauma-luokan ohjusveneistä (sama alusluokka) ja miinaviirikkö miinoittajista (sama päätehtävä eli miinoittaminen). Viirikkö voidaan myös jakaa ruotuihin. Tämä on yleistä etenkin, jos viirikössä on aluksia, joilla ei ole täyttä pysyvää miehistöä, esimerkiksi useita eri veneluokan aluksia. Viirikköä suurempi yksikkö on laivue. Viirikön lyhenne Suomen merivoimissa on VKÖ ja laivueen LV. Luokka:Sotilasyksiköt
Sylvi

Sylvi on suomalainen naisen etunimi, latinalaisperäinen Sylvia-nimen muunnelma. Vuoden 2019 loppuun mennessä nimi Sylvi on annettu 15 680 naiselle ja alle 15 miehelle Sylvin nimipäivä on 8. elokuuta. == Tunnettuja Sylvi- nimisiä == *Sylvi Halinen, kansanedustaja (Maalaisliitto/Keskustapuolue) *Sylvi Kauhanen, toimittaja ja lastenkirjailija *Sylvi Kekkonen, kirjailija, presidentti Urho Kekkosen puoliso *Sylvi Keskinen, aitajuoksija *Sylvi- Kyllikki Kilpi, poliitikko ja kulttuurivaikuttaja *Sylvi Kunnas, taidemaalari *Sylvi Listhaug, norjalainen Edistyspuolueen poliitikko ja ministeri *Sylvi- Sanni Manninen, psykologian tohtori ja kirjailija *Sylvi Munkberg, pöytätennispelaaja *Sylvi Möller, arkistonhoitaja, historioitsija ja tietokirjailija *Sylvi Paaso, neuvostoliittolainen desantti *Sylvi Palo (o.s. Sakki), näyttelijä *Sylvi Pellonperä, pesäpalloilija *Sylvi Saimo, kilpameloja, olympiavoittaja ja kansanedustaja (Keskusta) *Sylvi Salonen, näyttelijä ja teatterineuvos *Sylvi Siltanen, kansanedustaja (SDP), Turun ja Porin läänin maaherra 1972–1977 *Sylvi Sääski, opettaja ja kansanperinteen kerääjä *Sylvi Visapää, järjestöjohtaja ja opetusneuvos == Kuvitteellisia Sylvejä == * Sylvi, päähenkilö Minna Canthin samannimisessä näytelmässä ja siitä tehdyissä elokuvissa == Nimen muita käyttöyhteyksiä == * Sylvi-palkinto on Näytelmäkirjailijaliiton parhaasta elokuvan tai televisio-ohjelman käsikirjoituksesta myöntämä palkinto * Sylvi-myrsky, Suomessa 8.8.2010 vallinnut myrsky * Sylvi, Sylvi Salosen ja Boss Orkesterin konserttitaltiointi-albumi. == Lähteet == Luokka:Etunimet
Saltarello

Saltarello on eloisa italialainen tanssi ja siihen perustuva musiikkikappale. Saltarello kehittyi Napolissa 1200-luvulla. Sen nimi tulee italian kielen sanasta saltare, ”hyppiä”. Saltarello oli suosituimmillaan keskiajalla ja renessanssin ajalla. Tuolta ajalta ei kuitenkaan ole säilynyt juurikaan kirjallista materiaalia tanssin askelista. Ainoastaan tansseissa käytettyä musiikkia tunnetaan. 1800-luvulla saksalainen säveltäjä Felix Mendelssohn käytti saltarelloa neljännen sinfoniansa finaalina. Dead Can Dance -yhtye on julkaissut saltarellon albumillaan Aion vuonna 1990. Luokka:Historiallinen tanssi Luokka:Italialainen kulttuuri
Omar Sharif

Omar Sharif (, syntyjään Michel Yusef Demitri Shalhoub, ; 10. huhtikuuta 1932 Aleksandria, Egypti – 10. heinäkuuta 2015 Kairo, Egypti) oli egyptiläissyntyinen näyttelijä, joka näytteli useissa Hollywood-elokuvissa. Sharifilla todettiin keväällä 2015 Alzheimerin tauti. Hän kuoli 10. heinäkuuta 2015 kairolaisessa sairaalassa. == Ura == Sharifin ensimmäinen elokuva oli Youssef Chahinen ohjaama Siraa Fil-Wadi (1954). Chahinen kanssa hän teki 1950-luvulla kolme elokuvaa. Ensimmäinen englanninkielinen elokuva oli Arabian Lawrence (1962). Sherif Alin rooli toi hänelle Oscar-ehdokkuuden. Sharifin tunnetuimpia rooleja on tohtori Živago samannimisestä, osittain Suomessakin kuvatustaYle, Živago. Viitattu 3.12.2011. elokuvasta vuodelta 1965 sekä Kapteeni Nemon rooli elokuvassa Mysteerien saari (1973). ==Filmografia== * Siraa Fil-Wadi (1954) * Arabian Lawrence (1962) * Tohtori Živago (1965) * Kenraalien yö (1967) * Funny Girl (1968) * Mayerling (1968) * Mackennan kulta (1969) * Viimeinen laakso (1971) * Mysteerien saari (1973) * Vaaleanpunainen pantteri iskee jälleen (1976) * Inchon! (1981) * Top Secret – huippusalaista (1984) * The Rainbow Thief (1990) * 13. soturi (1999) * Valvoja (2001) * Hidalgo (2004) == Lähteet == == Aiheesta muualla == * Tom Pendergast & Sara Pendergast (Editors) International Dictionary of Films and Filmmakers-3: Actors and Actresses. Fourth Edition. St. James Press. 2000. ISBN 1-55862-452-X. Sivut 1111–1113: Omar Sharif. Luokka:Bridgenpelaajat Luokka:Egyptiläiset näyttelijät Luokka:Golden Globe -palkinnon saajat Luokka:Vuonna 1932 syntyneet Luokka:Vuonna 2015 kuolleet
Viktor Julius von Wright

Viktor Julius von Wright (5. elokuuta 1856 Kuopio – 16. toukokuuta 1934 Helsinki) oli suomalainen valtiopäivämies ja huonekalutehtailija Kuopiosta. ==Henkilöhistoria== Von Wright oli tunnettu sosiaaliliberaali ja oli vuonna 1883 mukana perustamassa Helsingin työväenyhdistystä, jonka ensimmäisenä puheenjohtajana hän toimi vuoteen 1896. Hän pyrki toiminnallaan edistämään työväestön olosuhteita ja siten patoamaan heidän radikalisoitumistaan sosialistisiin yhdistyksiin. Hänen toimintansa vuoksi Suomen työväenliikkeen alkuvaihetta nimitetään wrightiläiseksi työväenliikkeeksi. von Wright toimitti vuosina 1886–1889 muun muassa Uuden Suomettaren liitteenä ilmestynyttä Arbetaren–Työmies -lehteä. Ammattiliittojen syntyminen vei suosiota wrightiläisiltä työväenyhdistyksiltä. Viktor von Wright oli aatelissäädyssä sukunsa edustaja valtiopäivillä 1882, 1885, 1888, 1891, 1894, 1897, 1899, 1900, 1904–1905 ja 1905–1906. Otavan iso tietosanakirja, osa 10. Helsinki: Otava, 1965.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. Viktor von Wright oli myös Helsingin Käsityö- ja Teollisuusyhdistyksen pitkäaikainen puheenjohtaja ja häntä kutsutaan joskus ”Suomen käsityöläisten isäksi”. Ammatillista osaamista edistävä Mestarikiltaneuvosto ry on perustanut V. J. von Wrightin nimeä kantavan ritariston tunnustukseksi merkittävästä toiminnasta korkean osaamisen, kädentaitoalan ja/tai käsi- ja pienteollisuuden hyväksi. Viktor von Wrightin setiä olivat taidemaalarit Ferdinand, Magnus ja Wilhelm von Wright. == Kirjallisuutta == * Viktor Julius von Wright : käsityöläisveteraanin muistelmia ; toim. V. Pinomaa. K. F. Puromiehen kirjapaino, Helsinki 1931 == Katso myös == * Haminalahti * Helsingin Käsityö- ja Teollisuusyhdistys * Mestarikiltaneuvosto * Von Wright == Lähteet == == Aiheesta muualla == * Emil Tolonen : Viktor von Wrightin kesämajalta, Helsingin Sanomat Viikkoliite, 21.10.1928, nro 43, s. 3, Kansalliskirjaston digitaaliset aineistot Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Helsingin kaupunginvaltuutetut Luokka:Suomalaiset yritysjohtajat Luokka:Vuonna 1856 syntyneet Luokka:Vuonna 1934 kuolleet
Spiral Architect

Spiral Architect on norjalainen heavy metal -yhtye. Se perustettiin vuonna 1993. Yhtyeeltä on ilmestynyt yksi täysimittainen studioalbumi ja kaksi demoa. == Kokoonpano == === Nykyiset jäsenet === *Øyvind Hægeland - laulu, koskettimet *Steinar Gundersen - kitara *Andreas Jonsson - kitara *Lars K. Norberg - basso *Asgeir Mickelson - rummut === Entiset jäsenet === *Kaj Gornitzka - kitara, taustalaulu == Diskografia == *A Sceptic's Universe (2000) Luokka:Norjalaiset metalliyhtyeet
Ripatti

Ripatti (myös Ripatinkylä, vuonna 1664) on kylä Hirvensalmen kunnan lounaisosassa, Etelä-Savon maakunnassa. Nimen aiheena on sukunimi Ripatti tai Ripattinen. Toivo Mönkkösen mukaan Ripatit tulivat kylään 1600-luvulla Mikkelin pitäjän itäosista. Hirvensalmen kunnan historiankirjoissa mainitaan asutuksesta ainakin 1660-luvulla ja joidenkin hankkineen taloja muutama kymmenen vuotta aikaisemmin. Kylän halki kulkee Ripatintie Kissakoskelle (itään), Hämeenmäentie Hämeenmäkeen ja Tuukkalaan (pohjoiseen) sekä Hartosenpääntie Noittiin (etelään). Ripatintie ylittää Ripatinkosken, joka laskee Vahvajärvestä Isoon-Sämpiään. Koskessa on ollut tiettävästi ainakin yksi mylly. Ripatin vesiosuuskunta perustettiin 2001. ==Etäisyyksiä== * Helsinki 202 km * Mikkeli 45 km * Hirvensalmi 11 km == Lähteet== ==Aiheesta muualla== * Sijainti * Kotisivut (arkistoitu versio Wayback Machinessa) Luokka:Hirvensalmen kylät
Nigerian jalkapallomaajoukkue

Nigerian jalkapallomaajoukkue edustaa Nigeriaa jalkapallon maajoukkuekilpailuissa. Joukkuetta hallinnoi Nigerian jalkapalloliitto (Nigeria Football Association). Vuoteen 2010 mennessä Nigerian jalkapallomaajoukkueen suurimmat saavutukset ovat kahdesti voitettu Afrikan mestaruus (1980 ja 1994) sekä mestaruus vuoden 1996 kesäolympialaisista. Jalkapallon MM-kisoissa Nigeria on pelannut kuudesti. Parhaat saavutukset ovat vuosien 1994, 1998 ja 2014 kisoista, joissa maa eteni neljännesvälieriin. Vuonna 2010 Nigerian presidentti Goodluck Jonathan veti joukkueen pois kansainvälisen jalkapallon piiristä joukkueen huonon menestyksen vuoksi. FIFA paheksui toimenpidettä,Fifan vastaus Nigerialle: Sulkeminen uhkaa joka sittemmin peruttiin. == Maailmanmestaruuskilpailut == *1930–1958 - Ei osallistunut *1962 - Ei selvinnyt karsinnoista *1966 - Vetäytyi karsinnoista *1970–1990 - Ei selvinnyt karsinnoista *1994 - Neljännesvälierät *1998 - Neljännesvälierät *2002 - Ensimmäinen kierros *2006 - Ei selvinnyt karsinnoista *2010 - Ensimmäinen kierros *2014 - Neljännesvälierät *2018 - Ensimmäinen kierros == Afrikan mestaruuskilpailut == *1957–1959 - Ei osallistunut *1962 - Vetäytyi karsinnoista *1963 - Ensimmäinen kierros *1965 - Ei osallistunut *1968 - Ei selvinnyt karsinnoista *1970 - Vetäytyi karsinnoista *1972 - Ei selvinnyt karsinnoista *1974 - Ei selvinnyt karsinnoista *1976 - Kolmas *1978 - Kolmas *1980 - Mestari *1982 - Ensimmäinen kierros *1984 - Toinen *1986 - Ei selvinnyt karsinnoista *1988 - Toinen *1990 - Toinen *1992 - Kolmas *1994 - Mestari *1996 - Vetäytyi lopputurnauksesta *1998 - Hylättiin *2000 - Toinen *2002 - Kolmas *2004 - Kolmas *2006 - Kolmas *2008 - Puolivälierät *2010 - Kolmas *2012 - Ei selviytynyt karsinnoista *2013 - Mestari *2015 - Ei selvinnyt karsinnoista *2017 - Ei selvinnyt karsinnoista *2019 - Kolmas == Kuuluisia pelaajia == * Julius Aghahowa * Daniel Amokachi * Yakubu Aiyegbeni * Celestine Babayaro * Justice Christopher * Eric Ejiofor * Finidi George * Nwankwo Kanu * Stephen Keshi * Mudashiru Lawal * Obafemi Martins * John Obi Mikel * Peter Odemwingie * James Obiorah * Jay-Jay Okocha * Sunday Oliseh * Ike Shorunmu * Efe Sodje * Ikechukwu Uche * Kalu Uche * Ifeani Udeze * John Utaka * Rashidi Yekini * Joseph Yobo * Taribo West * Vincent Enyeama * Uwa Elderson Echiéjilé == Lähteet == == Aiheesta muualla == * Super Eagles * Tilastoja Luokka:Jalkapallomaajoukkueet Maajoukkue
Sharon Corr

Sharon Helga Corr (s. 24. maaliskuuta 1970 Dundalk, Irlanti) on irlantilainen muusikko, joka tunnetaan parhaiten The Corrs -yhtyeen viulistina ja taustalaulajana. Corr syntyi Dundalkissa vuonna 1970. Hän on The Corrsin jäsenistä toiseksi vanhin Jim Corrin (s. 1964) jälkeen. Sharon Corr aloitti viulunsoiton ollessaan kuusivuotias. Vuonna 2001 hän avioitui belfastilaisen asianajaja Gavin Bonnarin kanssa. He erosivat 18 vuoden avioliiton jälkeen vuonna 2019 ja Corr muutti Madridiin, Espanjaan. Heillä kaksi yhteistä lasta. == Lähteet == Luokka:Irlantilaiset viulistit Luokka:Vuonna 1970 syntyneet Luokka:Elävät henkilöt
Suburban Tribe

Suburban Tribe on suomalainen metalli- ja rockmusiikkia soittava yhtye, joka oli alunperin toiminnassa vuodet 1994–2011, mutta palasi keikkalavoille vuonna 2024. Se on julkaissut kahdeksan studioalbumia, joista neljä on noussut Suomen virallisella listalla top 10:een. == Historia == Suburban Tribe julkaisi ensimmäisen albuminsa, Primitiven vuonna 1994. Yhtyeen nimen kirjoitusasu oli alun perin Sub-Urban Tribe, mutta se muutettiin nykyiseen muotoonsa lyhyen tauon jälkeen vuonna 2001. Yhtye on saanut huomiota muun muassa Big Brother Suomi -televisiosarjan myötä: kappaletta ”While the World Awaits” käytettiin kauden 2006 tunnusmusiikkina. Lokakuussa 2007 yhtye soitti kaksi esitystä Joensuun kaupunginorkesterin säestämänä Carelia-salissa. Yhtyeen viimeinen, kahdeksas albumi Now and Ever After julkaistiin 21. huhtikuuta 2010. Yhtye lopetti toimintansa heinäkuussa 2011. Yhtye palasi keikkalavoille kesällä 2024 soittaen kuusi festivaalikeikkaa samalla kokoonpanolla, joka oli koossa myös yhtyeen lopettaessa vuonna 2011. Keikoilla vieraili myös yhtyeen alkuperäinen laulaja Jouni Markkanen. Marraskuussa 2024 yhtye tekee neljän keikan mittaisen klubikiertueen. == Jäsenet == * Ville Tuomi – laulu (2000–2011, 2024–) * Roope Sirén – kitara (1994–2011, 2024–) * Janne Joutsenniemi – basso (1994–2011, 2024–) * Alec Hirst-Gee – rummut (1994–2011, 2024–) * Euge Valovirta – kitara (2006–2011, 2024–) === Entiset jäsenet === * Jouni Markkanen – laulu (1994–2000) * Emerson Burton – koskettimet (1997–2001) == Diskografia == : === Studioalbumit === * * * * * * * * ==Lähteet== ==Aiheesta muualla== * Suburban Tribe Facebook * * Luokka:Seulonnan keskeiset artikkelit
Dollon laki

Dollon laki on päättely, jolla evoluutio on todettu käytännössä palautumattomaksi ilmiöksi. Sen on kehittänyt Ranskassa syntynyt belgialainen paleontologi Louis Dollo 1890 -luvulla. Dollon päättelyketju etenee seuraavasti: *Kaksi mutaatiota voi aina kumota toisensa, jolloin tilanne palautuu ennalleen. Jos on olemassa mutaatio Y1, joka muuttaa A:n B:ksi, on aina olemassa mutaatio Y2, joka muuttaa B:n A:ksi, *Kuitenkin erilaisia mutaatioita on erittäin paljon, joten mahdollisten muutospolkujen määrä kasvaa suunnattomaksi. On erittäin epätodennäköistä, että Y1:n jälkeen mahdollisista mutaatioista tapahtuisi juuri Y2. Tämän seurauksena kahden eri polun päätyminen samaan tulokseen on lähes mahdotonta. Näin ollen on epätodennäköistä, että sama lähtökohta kävisi uudestaan läpi samanlaisen evoluutiopolun tai lopputulos palautuisi vähittäisin muutoksin lähtökohdakseen. Dollon lain mukaan evoluutio ei myöskään "toista tapahtumia". Luokka:Evoluutio
Jean-Paul Proust

Jean-Paul Proust (3. maaliskuuta 1940 – 8. huhtikuuta 2010) oli Monacon valtioministeri. Hän oli virassa 1. kesäkuuta 2005 – 26. maaliskuuta 2010 (hän aloitti yhtä kuukautta aiottua myöhemmin Rainier III:n kuoleman takia). Kuten kaikki valtioministerit Monacossa Proust ei ole kotoisin Monacossa, eikä hän ole syntynyt siellä. Proust oli ranskalainen virkamies. Hänen korkeimmat asemansa olivat Guadeloupen prefektinä marraskuusta 1989 heinäkuuhun 1991 asti ja Pariisin poliisin päällikkönä 2001 alkaen 6. joulukuuta 2004 saakka. Luokka:Monacon valtioministerit Luokka:Ranskalaiset henkilöt Luokka:Vuonna 1940 syntyneet Luokka:Vuonna 2010 kuolleet
Rupia

Rupia (₨ tai Rs.) on yleinen rahan nimi Etelä-Aasiassa. Se on käytössä muun muassa Intiassa, Pakistanissa, Sri Lankassa, Nepalissa, Mauritiuksella, Indonesiassa ja Seychelleillä. Intian ja Pakistanin rupia jakaantuu sataan paisaan. Sanan alkuperä on sanskritissa, ja se tarkoittaa hopearahaa. == Valtiot joissa rupia on käytössä == Valtio Valuutan nimi ISO 4217 koodi Arvo 1 euroon (tammikuu 2024) Perustettu Intian rupia INR 1540 Indonesian rupia IDR 1949 Malediivien rufiyaa MVR 1945 Mauritiuksen rupia MUR 1876 Nepalin rupia NPR 1932 Pakistanin rupia PKR 1947 Seychellien rupia SCR 1976 Sri Lankan rupia LKR 1885 Luokka:Aasian rahayksiköt Luokka:Afrikan rahayksiköt
Josef Suk

Josef Suk (4. tammikuuta 1874 Krečovice – 29. toukokuuta 1935 Benešov) oli tšekkiläinen säveltäjä ja viulisti. Hänen tuotantoonsa kuuluu muun muassa sinfonia Asrael (1906), kaksi jousikvartettoa, kaksi pianotrioa, sinfonisia runoja, kuoroteoksia ja näyttämömusiikkia. Nuoruudessaan Suk toimi toisen viulun soittajana aikoinaan erinomaisesta yhteissoitostaan kuuluisassa Böömiläisessä jousikvartetissa. Toivo Haapanen ym. (toim.): Musiikin tietokirja, s. 476. Helsinki: Otava, 1948. Suk opiskeli vuosina 1885–1892 Prahan konservatoriossa Antonín Dvořákin johdolla. Vuonna 1898 Suk meni naimisiin Dvořákin tyttären kanssa. Vuodesta 1922 lähtien hän toimi opettajana Prahan konservatoriossa. Hän opetti muun muassa Bohuslav Martinůa. Sävellyksissään Suk noudatti aluksi appensa Dvořákin tyylisuuntaa, mutta siirtyi myöhemmissä teoksissaan modernimpaan ilmaisuun. Suk kuoli Benešovissa vuonna 1935. Suk voitti Los Angelesin olympiakisojen taidelajeissa hopeaa teoksellaan Into a New Life vuonna 1932. Hänen maamiehensä runoilija Petr Křička kirjoitti teoksen sanoitukset. Sukin kuoleman jälkeen teoksesta tuli liikuntajärjestö Sokolin virallinen marssi. Sukin samanniminen lapsenlapsi Josef Suk on menestynyt itsekin viulistina ja oli vuonna 1951 perustamassa Suk-trioa. ==Lähteet== Luokka:Tšekkiläiset säveltäjät Luokka:Tšekkiläiset viulistit Luokka:Tšekkoslovakialaiset olympiamitalistit Luokka:Romantiikan säveltäjät Luokka:Vuonna 1874 syntyneet Luokka:Vuonna 1935 kuolleet
102 dalmatialaista

102 dalmatialaista on vuonna 2000 ensi-iltansa saanut Kevin Liman ohjaama elokuva, joka on jatko-osa elokuvalle 101 dalmatialaista (1996). == Tarina == Tohtori Pavlov on onnistunut parantamaan kolme vuotta vankilassa viettäneen Cruella de Vilin. Cruellalla oli elokuvassa 101 dalmatialaista pakkomielteenä dalmatiankoirista tehty turkki. Hänet on saatu rokotteen avulla pitämään koirista. Ehdonalaisvalvoja Cloe Simon saa Cruellan asiakkaakseen. Cloe Simon ei ole innoissaan tästä, koska Cloen koira Lakritsi (engl. Dipstick ) joutui kärsimään Cruellan tempauksista eikä Cloe usko Cruellan todellisuudessa parantuneen. Kiltiksi luultu Cruella muuttuu pahaksi, kun Big Benin lyönnit palauttavat hänen aivojensa hermoradat entisille paikoilleen. Cruella tapaa ranskalaisen muotisuunnittelija Jean-Pierre Le Peltin, ja tästä alkaa heidän yhteinen uransa muotialalla. Saadakseen turkiksia heidän on jälleen napattava dalmatialaisia. Myös Cloen koirat napataan. Kevin Shepherdin (Ioan Gruffudd), Westministerin koirakodin perustajan, avulla koirat pääsevät takaisin kotiin ja Cruella suljetaan takaisin vankilaan. Tarinassa on mukana täplätön dalmatialainen Lumipallo, koirana itseään pitävä papukaija Papunen ja muita eläimiä. ==Rooleissa== Alkuperäinen näyttelijä Suomalainen näyttelijä (äänet) Rooli Glenn Close Irina Milan Cruella De Vil Ioan Gruffudd Janne Virtanen Kevin Shepherd Alice Evans Petra Karjalainen Chloe Simon Tim McInnerny Lasse Karkjärvi Alonzo David Horovitch Esa Saario Tri Pavlov Ian Richardson Veikko Honkanen herra Torte Gérard Depardieu Eero Saarinen Jean Pierre Le Pelt Eric Idle (ääni) Juha Varis Papunen Ben Crompton Jukka Rasila Ewan Carol MacReady Maija-Liisa Peuhu Agnes Jim Carter Esko Kovero tarkastaja Armstrong Timothy West Esa Saario tuomari Ron Cook Esko Kovero herra Nappi == Vastaanotto == Elokuva tuotti avausviikonloppunaan 19 883 351 dollaria. Yhteensä elokuva tuotti Yhdysvalloissa 66 957 026 dollaria ja maailmanlaajuisesti 116 654 745 dollaria.https://web.archive.org/web/20090215180144/http://boxofficemojo.com/movies/?id=102dalmatians.htm Anthony Powellin tekemä puvustus oli ehdolla parhaan puvustuksen Oscar- palkinnon saajaksi.https://web.archive.org/web/20060630130608/http://boxofficemojo.com/oscar/movies/?id=102dalmatians.htm == Lähteet == == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset komediaelokuvat Luokka:Elokuvat koirista Luokka:Kevin Liman ohjaamat elokuvat Luokka:Lastenkirjoihin perustuvat elokuvat Luokka:Elokuvat muotimaailmasta
Gymnasiet Lärkan

Gymnasiet Lärkan on ruotsinkielinen lukio Helsingin Etelä-Haagassa Eliel Saarisen tien vieressä ja Huopalahden aseman lounaispuolella. Koulussa oli noin 450 opiskelijaa vuonna 2023. Se sijaitsee samassa rakennuksessa Hoplaxskolanin Haga-enhetenin kanssa. Gymnasiet Lärkan on muun muassa Yleisradion ja MTV3:n lukiovertailujen mukaan ylioppilaskirjoituksissa parhaiten pärjännyt ruotsinkielinen lukio Suomessa, ja maanlaajuisesti koulu on ollut yleensä kärkikymmenikössä. Vuonna 2024 opiskelupaikan saamiseen tarvittiin vähintään 8,17:n peruskoulutodistuksen keskiarvo. == Historia == KA-raja 2000–2024 Vuosi KA-raja 2000–2001 7,45 2001–2002 7,82 2002–2003 7,91 2003–2004 7,73 2004–2005 7,45 2005–2006 7,73 2006–2007 7,73 2007–2008 8,23 2008–2009 8,17 2009–2010 8,31 2010–2011 8,50 2011–2012 8,25 2012–2013 8,58 2013–2014 8,85 2014–2015 7,23 2015–2016 7,00 2016–2017 8,25 2017–2018 8,08 2018–2019 8,38 2019–2020 8,17 2020–2021 7,00 2021–2022 7,69 2022–2023 7,75 2023–2024 8,08 2024–2025 8,17 Lärkan perustettiin Nya svenska läroverket -nimisenä yksityisenä poikakouluna vuonna 1882. Perustajat olivat professori Axel Olof Freudenthal, dosentti Magnus Gottfrid Schybergson ja uskonnonopettaja Karl Theodor Broberg, joista viimeksi mainittu toimi vuoden ensimmäisenä rehtorina. Koulu oli Suomen johtavia yksityiskouluja koko autonomian ajan lopun.Nya svenska läroverket (Helsingfors) 1882-1977 Suomen yksityisten oppikoulujen digitaalinen matrikkeli. Se toimi 1887–1962 Kaisaniemenpuiston laidalla osoitteessa Mikonkatu 25. Sen jälkeen valmistui entisen oppilaan, Woldemar Baeckmanin suunnittelema uusi koulurakennus Etelä- Haagan Isonnevantielle.Skolans historia Gymnasiet Lärkan. Koulu muuttettiin yhteiskouluksi 1971. Peruskouluun siirtymisen yhteydessä syksyllä 1977 Nya svenska läröverket kunnallistettiin ja yhdistettiin samalla niin ikään kunnallistetun Munksnäs svenska samskolan kanssa, jolloin syntyi nykyinen Gymnasiet Lärkan. Keskikoulut yhdistettiin ja se sijoitettiin Munkkiniemeen yläasteeksi nimelle Munksnäs högstadieskola. ==Tunnettuja koulun entisiä oppilaita== *Riko Eklundh, näyttelijä *Nils Elfving, kauppaneuvos *Christina Gestrin, kansanedustaja, rkp *Jens Kyllönen, pokeriammattilainen *Henrik Lax, europarlamentaarikko, rkp *Herman Lindqvist, historioitsija, toimittaja, kirjailija *Algoth Niska, salakuljettaja *Carl Wilhelm Rosenlew, pääjohtaja, Vanajanlinnan rakennuttaja *Göran Schildt, kirjailija *Alexander Stubb, tasavallan presidentti, entinen pääministeri, kokoomus *Nils Törnqvist, fyysikko *Paul Uotila, muusikko *Kjell Westö, kirjailija ==Lähteet== == Aiheesta muualla == * Gymnasiet Lärkan * Gymnasiet Lärkanin lähialueet Google Maps karttapalvelun sivustossa Luokka:Helsingin lukiot Luokka:Suomen ruotsinkieliset lukiot Luokka:Haaga
Tim Duncan

Timothy Theodore Duncan eli Tim Duncan (s. 25. huhtikuuta 1976 Christiansted, Yhdysvaltain Neitsytsaaret) on kilpauransa lopettanut yhdysvaltalainen koripalloilija, joka pelasi koko ammattilaisuransa NBA-joukkue San Antonio Spursissa. Duncania pidetään yleisesti yhtenä historian parhaista isoista laitahyökkääjistähttp://espn.go.com/nba/story/_/page/nbarankPFs/ranking- greatest-power-forwards-nba- historyhttp://espn.go.com/nba/news/story?id=2074360https://web.archive.org/web/20050719002301/http://msn.foxsports.com/nba/story/3747894. Duncan voitti NBA:n mestaruuden viisi kertaa (1999, 2003, 2005, 2007 ja 2014), ja hänet valittiin kolmesti finaaleiden parhaaksi pelaajaksi. Vuosina 2002 ja 2003 Duncan valittiin sarjan arvokkaimmaksi pelaajaksi. Hänet valittiin lukuisia kertoja myös NBA:n puolustustähdistöön, tähdistöjoukkueeseen ja tähdistöotteluun. Duncan jäi tammikuussa 2016 Houston Rocketsia vastaan pisteittä ensimmäisen kerran 19-vuotisella NBA- urallaan.http://www.nba.com/games/20160102/HOUSAS/gameinfo.html Duncan pelasi olympiapronssia saavuttaneessa Yhdysvaltain joukkueessa Ateenan olympialaisissa 2004. Duncan ilmoitti heinäkuussa 2016 lopettavansa pelaajauransa.http://www.nba.com/spurs/tim-duncan-announces- retirementhttp://yle.fi/urheilu/3-9018243 == Lähteet == == Aiheesta muualla == * NBA:n pelaajaprofiili * Basketball-Reference.com Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Vuonna 1976 syntyneet Luokka:Elävät henkilöt
Nopeuslisä

Nopeuslisä, eli delta-V on rakettimoottorin aikaansaama nopeuden lisäys. Nopeuslisä riippuu eniten raketin polttoaineen suihkunopeudesta ja käytetyn polttoainemäärän suhteesta raketin massaan. Esimerkiksi jos halutaan paeta pois Maan painovoimakentästä, tarvitaan nopeuslisä 11,2 km/s. Sama asia voidaan ilmaista myös sanomalla, että ajotarve on 11,2 km/s. Jos jokin raketti pystyy saavuttamaan nopeuden 11,2 km/s, niin sen ajokyky on 11,2 km/s. Kyseinen raketti pystyy irtautumaan Maan painovoimakentästä. Pienempi nopeuslisä, noin 8,2 km/s, tarvitaan satelliitin laukaisuun Maan pinnalta Maata kiertävälle radalle. Nopeuslisä, delta-V eli raketin ajokyky lasketaan venäläisen Konstantin Tsiolkovskin 1800-luvun lopussa tai 1900-luvun alussa kehittämän rakettiyhtälön avulla. ==Laukaisu== * Satelliitin laukaisu Maasta LEO-radalle vaatii 7800 m/s nopeuslisän, jonka lisäksi ilmanvastus ja gravitaation voittaminen vie 500-2000 m/s. Osa nopeuslisästä hankitaan laukaisemalla kantoraketit itään päin maan pyörimisen suuntaan niin läheltä ekvaattoria kuin mahdollista. ==Budjetteja== Ohessa niin sanottuja nopeuslisä- budjetteja. Siirtyminen Siirtyminen Siirtyminen Delta-V [m/s] Maa pinta LEO-rata 9300-10000 LEO-rata GEO-siirtoellipsi 2500 GEO- siirtoellipsi GEO-rata 1500 GEO Maan pakonopeus 700 Maan pakonopeus Kuun kiertorata 700 Maan pakonopeus Rata Marsiin 600 LEO Marsin pinnalle 4800 LEO Pakonopeus aurinkokunnasta 8700 == Katso myös == *Ellipsirata *Satelliitti *Pakonopeus *Raketti *Massasuhde == Aiheesta muualla == *Javascript Delta V laskin Luokka:Avaruustoiminta
Chad Hedrick

Chad Hedrick (s. 17. huhtikuuta 1977 Texas) on entinen yhdysvaltalainen pikaluistelija. Hän oli maailman kärkikaartia sekä pikaluistelussa että rullaluistelussa. Rullaluistelu-uransa aikana Hedrick voitti 93 kansallista mestaruutta ja 50 maailmanmestaruutta. Vuonna 1993 hän kehitti rullaluisteluun tuplapotkun (double push), jota monet maailman huipputason rullaluistelijat nykyisin käyttävät. Vuonna 2002 Hedrick vaihtoi lajinsa pikaluisteluun, ja vain puolitoista vuotta lajinvaihtonsa jälkeen, helmikuussa 2004, hän voitti Hamarissa pidetyissä yleisluistelun maailmanmestaruuskilpailussa kultamitalin uudella maailmanennätystuloksella. Saman vuoden maaliskuussa hän voitti Soulissa matkakohtaisissa MM-kisoissa 5 000 metrillä kultaa ja 10 000 metrillä pronssia. Vuonna 2005 hän uusi Inzellissä 5 000 metrin kullan ja 10 000 metrin pronssin ja sai hopeaa yleisluistelun MM-kilpailuissa Moskovassa. 10\. maaliskuuta 2005 Hedrick luisteli Calgaryssä 3 000 metrin maailmanennätyksen 3.39,02. 13. marraskuuta hän luisteli 5 000 metrin silloiseksi maailmanennätysajaksi 6.09,68 ja 18. marraskuuta 1 500 metrin maailmanennätyksen 1.42,78. 4. joulukuuta hän paransi hetkellisesti 10 000 metrin ennätyksen aikaan 12.58,25, jota Carl Verheijen vielä saman päivän aikana paransi. 31. joulukuuta Salt Lake Cityssä Hedrick otti ennätyksen takaisin omiin nimiinsä ajalla 12.55,11. Tammikuussa 2006 hän teki yleiskilpailun maailmanennätyksen. Hän on sittemmin menettänyt kaikki maailmanennätyksensä. 2006 Torinon olympialaisiin Hedrick ilmoitti tavoitteekseen viisi kultamitalia, mihin on aikaisemmin samoissa kisoissa kyennyt vain Eric Heiden. Hedrick voitti kisoissa 5 000 metrillä kultaa, 10 000 metrillä hopeaa ja 1 500 metrillä pronssia. Vancouverin olympialaisissa 2010 hän voitti hopeaa joukkuetakaa-ajossa ja pronssia 1 000 metrillä. Hedrick lopetti uransa Vancouverin olympialaisten jälkeen. == Henkilökohtaiset ennätykset == *500 m: 35,52 (2009) *1 000 m: 1.07,33 (2009) *1 500 m: 1.42,14 (2009) *3 000 m: 3.39,02 (2005) *5 000 m: 6.09,68 (2005) *10 000 m: 12.55,11 (2005) *yleiskilpailu: 145,289 Ennätystensä myötä Hedrick on tällä hetkellä aateliskalenterin kolmospaikallaAdelskalendern as of March 15, 2009 web.telia.com 15.3.2009 Viitattu 18.3.2009. == Lähteet == *Tulokset www.skateresults.com-sivustolla *Ennätykset www.sskating.com-sivustolla === Viitteet === == Aiheesta muualla == * Virallinen sivu Luokka:Yhdysvaltalaiset pikaluistelijat Luokka:Yhdysvaltalaiset olympiavoittajat Luokka:Vuonna 1977 syntyneet Luokka:Elävät henkilöt
Konveksi funktio

Konveksi funktio tarkoittaa reaaliarvoista funktiota, joka on alaspäin kupera. Tyyppiesimerkki konveksista funktiosta on toisen asteen polynomi x^2. == Määritelmä == Olkoon A reaalilukujen osajoukko ja f: A \to \R funktio. Funktio f on konveksi, jos : f(t x + (1 - t) y) \le t f(x) + (1 - t) f(y), kaikille x, y \in A ja t \in [0, 1]. Epäyhtälön oikea puoli on pisteiden (x,f(x)) ja (y,f(y)) kautta kulkevan suoran arvo x:n ja y:n välisessä pisteessä ja vasen puoli on funktion arvo samassa pisteessä. Geometrisesti määritelmä siis tarkoittaa, että minkä tahansa funktion kuvaajan kahden pisteen kautta piirretyn janan kaikki pisteet ovat funktion yläpuolella tai että jana sivuaa kuvaajaa. ==Ominaisuuksia== Konveksilla funktiolla on seuraavat ominaisuudet: #Kahden konveksin funktion summa on konveksi. #Konveksi funktio kerrottuna positiivisella vakiolla on konveksi. #Konveksi funktio on jatkuva, muttei välttämättä derivoituva. #Lineaariset funktiot ovat konvekseja sekä konkaaveja. #Kahdesti derivoituva funktio on konveksi välillä [a, b] jos ja vain jos f(x)\geq0 välillä [a, b]. == Konkaavi funktio == Reaaliarvoinen funktio voi olla myös konkaavi eli ylöspäin kupera. Funktio f on konkaavi, jos : f(t x + (1 - t) y) \ge t f(x) + (1 - t) f(y). Toisin sanoen funktio f on konkaavi, jos funktio -f on konveksi. == Lähteet == Luokka:Analyysi
Konveksisuus

Konveksisuus eli kuperuus on koveruuden vastakohta. Yleisesti se viittaa ulospäin pullistuvuuteen, mutta se tarkoittaa hieman eri asioita riippuen aihepiiristä. *Optiikassa: **kupera linssi **kupera peili *Matematiikassa on: **konvekseja funktioita **konvekseja joukkoja **konvekseja kulmia **konvekseja monikulmioita
Konkaavisuus

Konkaavisuus eli koveruus on kuperuuden vastakohta. Yleisesti se viittaa keskeltä sisäänpäin kaartuvaan, mutta se tarkoittaa hieman eri asioita riippuen aihepiiristä. *Optiikassa on konkaavi eli kovera linssi. *Matematiikassa on konkaaveja funktioita.
Kantatie 43

Kantatie 43 on Uudestakaupungista Laitilan ja Euran kautta Harjavaltaan kulkeva kantatie. Tien pituus on 75 kilometriä. Tie on kaksikaistainen ja kantatieksi hyvätasoinen. Harjavallassa tie liittyy valtatiehen 2. ==Reitti== *Uusikaupunki ** Uusikaupunki (st 196) ** Kalanti (yt 1953) *Laitila ** Laitila (vt 8 E8) *Eura **Hinnerjoki (st 210) ** Eura (vt 12) ** Kiukainen (st 209) *Harjavalta ** Harjavalta (vt 2) ==Historiaa== Uudenkaupungin ja Harjavallan välinen tie on rakennettu 1950- ja 1960-luvuilla. Vuoden 1996 tienumerouudistuksessa maantiet 198 (Uusikaupunki–Laitila), 205 (Laitila–Eura) ja 219 (Eura–Harjavalta) yhdistettiin kantatieksi 43. Laitilan ja Euran väli parannettiin valtatietasoiseksi vuosina 2006–2009 rakentamalla tievalaistusta, alikulkukäytäviä ja kevyen liikenteen väyliä sekä leventämällä tietä. Vuonna 2010 seututien 210 liittymä Hinnerjoella muutettiin kiertoliittymäksi. Valtatien 12 liittymä Eurassa rakennettiin kiertoliittymäksi vuosina 2011–2012. == Tulevaisuus == Maakuntakaavassa kantatielle 43 on merkitty useita uusia eritasoliittymiä, mm. Valtatien 8 liittymä Laitilassa, valtatien 12 liittymä Eurassa sekä seututien 209 liittymä Kiukaisissa. ==Aiheesta muualla== *Matti Grönroosin sivu kantatiestä 43 43 Luokka:Uudenkaupungin liikenne Luokka:Laitilan liikenne Luokka:Euran liikenne Luokka:Harjavallan liikenne
Lineaarisuus

Sana lineaarisuus tulee latinankielisestä sanasta linearis, joka tarkoittaa viivoista tehtyä. Lineaarisuus tarkoittaa eri asioita eri aihepiireissä. ==Matematiikka== Matematiikkaan kuuluu monia eri käsitteitä lineaarisuudesta: *Lineaarialgebra *Lineaariavaruus *Lineaarikuvaus *Lineaarinen funktio *Lineaarinen operaattori ==Tekniikka== * Lineaarinen järjestelmä on järjestelmä, jonka tuottama vaste on herätteen lineaarinen funktio.
Silvia

Silvia on latinalaisperäinen naisen etunimi, Silvius-nimen naispuolinen vastine, joka esiintyy myös muodossa Sylvia. Nimi on johdettu latinan metsää tarkoittavasta sanasta silva., Suomessa nimi Silva on 1900-luvun alusta vuoden 2019 loppuun mennessä annettu 1323 henkilölle. == Tunnettuja Silvia-nimisiä == * Silvia (s. 1943), Ruotsin kuningatar * Pyhä Silvia (n. 515–592), paavi Gregorius Suuren äiti, pyhimys * Sílvia Alberto (s. 1981), portugalilainen televisiojuontaja ja näyttelijä * Silvia Andersen (1966–2017), saksalainen näyttelijä * Silvia Calvó i Armengol (s. 1969), andorralainen poliitikko ja ministeri * Silvia Cartwright (s. 1943), Uuden-Seelannin entinen kenraalikuvernööri * Silvia Chivás (s. 1954), kuubalainen pikajuoksija ja olympiavoittaja * Silvia Di Pietro (s. 1993), italialainen vapaa- ja perhosuimari * Silvia Federici (s. 1942), italialais-yhdysvaltalainen historiantutkija, kansalaisaktivisti ja marxilainen feministi * Silvia Hosseini (s. 1962), suomalais-iranilainen esseisti, kriitikko ja opettaja * Silvia Manrique (s. 1973), espanjalainen maahockeypelaaja ja olympiavoittaja * Silvia Meseguer (s. 1989), espanjalainen jalkapalloilija * Silvia Modig (s. 1976), suomenruotsalainen radio- ja televisiotoimittaja, Vasemmistoliiton kansanedustaja * Silvia Moi (s. 1978), norjalainen oopperalaulaja * Silvia Neid (s. 1964), saksalainen jalkapallovalmentaja * Silvia Parera (s. 1969), espanjalainen uimari * Silvia Persico (s. 1997), italialainen maantiepyöräilijä * Silvia Pinal (1931–2024), meksikolainen näyttelijä ja poliitikko * Silvia Poll (s. 1970), nicaragualais-costaricalainen uimari * Silvia Rannamaa (1918–2007), virolainen kirjailija * Sílvia Rebelo (s. 1989), portugalilainen jalkapalloilija * Silvia Richards (1916–1999), yhdysvaltalainen elokuvakäsikirjoittaja * Silvia Rupil (s. 1985), italialainen hiihtäjä * Silvia Saint (s. 1976), tšekkiläinen pornonäyttelijä * Silvia Sardone (s. 1982), italialainen poliitikko ja europarlamentaarikko * Silvia Soler Espinosa (s. 1987), espanjalainen tennispelaaja * Silvia Sperber (s. 1965), saksalainen ampuja * Silvia Ziche (s. 1967), italialainen sarjakuvataiteilija == Kuvitteellisia Silvia-nimisiä == * Rhea Silvia, roomalaisen legendan mukaan Romuluksen ja Remuksen äiti * Silvia, Valentinen rakastettu William Shakespearen näytelmässä Kaksi nuorta veronalaista * Silvia, Kauko Röyhkän romaanissa Silvia * Silvia Marklund, tv-sarjassa Salatut elämät * Silvia Night, henkilöhahmo televisio-ohjelmassa Sjáumst með Silvíu Nótt == Nimen muita merkityksiä == * Nissan Silvia, Nissanin automalli * Silvia Regina, Silja Linen autolautta, nykyään M/S Stena Saga * Silvia, Kauko Röyhkän romaani vuodelta 1997. == Lähteet == == Aiheesta muualla == Luokka:Etunimet
Johann Friedrich Fasch

Johann Friedrich Fasch (15. huhtikuuta 1688 – 5. joulukuuta 1758) oli saksalainen säveltäjä. Fasch syntyi Buttelstädtissa ja opiskeli Johann Kuhnaun johdolla Leipzigissa. Vuonna 1714 hän pääsi viulistiksi bayreuthilaiseen orkesteriin. Vuodesta 1722 lähtien Fasch toimi kapellimestarina Zerbstissä. Hän toimi tässä virassa kuolemaansa saakka. Fasch sävelsi muun muassa kantaatteja, konserttoja, sinfonioita ja kirkkomusiikkia. Hän sävelsi myös neljä oopperaa, mutta ne ovat kadonneet. == Aiheesta muualla == * * Baroque Composers and Musicians Luokka:Saksalaiset säveltäjät Luokka:Vuonna 1688 syntyneet Luokka:Vuonna 1758 kuolleet
Luettelo kitarakonsertoista

Tämä on luettelo kitaralle ja orkesterille sävelletyistä konsertoista. Kitarakonsertot on järjestetty säveltäjän sukunimen mukaan. *Malcolm Arnold: Kitarakonsertto opus 67 *Mario Castelnuovo-Tedesco: Kitarakonsertto D-duuri, opus 99 *Mauro Giuliani: Kolme kitarakonserttoa (opukset 30, 36 ja 70) *Kimmo Hakola: Kitarakonsertto *Wulfin Lieske: LUXOR (sähkökitarakonsertto) *Joaquín Rodrigo: Concierto de Aranjuez *Joaquín Rodrigo: Fantasía para un gentilhombre *Jukka Tiensuu: Kitarakonsertto *Heitor Villa-Lobos: Kitarakonsertto *Aki Yli- Salomäki: Smaller and Smaller Kitarakonsertoista
FC Venus

FC Venus on Joona Tenan ohjaama kesään 2005 sijoittuva romanttinen komedia naisista, miehistä ja jalkapallosta. Elokuvan päähenkilöt ovat Anna (Minna Haapkylä) ja Pete (Petteri Summanen). FC Venus kuvattiin Nakkilan Villilä Studioilla sekä Porissa ja Helsingissä. Elokuvan esitysoikeudet on myyty muun muassa Japaniin ja Saksaan, joissa se on esitetty televisiossa. Elokuvan käsikirjoitus puolestaan myytiin Saksaan, jossa valmistui FC Venus - Made in Germany vuonna 2006. Elokuvaa edeltävistä tapahtumista on käsikirjoittaja Katri Manninen kirjoittanut romaanin FC Venus: Anna ja Pete (WSOY, 2005). ==Juoni== Pete pelaa jalkapalloa surkeassa mutta yli-innokkaassa seiskadivarin joukkueessa. Miehet pelaavat, katsovat ja ajattelevat vain jalkapalloa. Anna puolestaan inhoaa koko lajia, mutta rakkaus Peteen voittaa vastenmielisyyden jalkapalloa kohtaan. Parisuhteen harmonia on kuitenkin koetuksella, kun Anna saa kuulla, että Pete aikoo kuluttaa kesälomansa pelikavereidensa kanssa jalkapallon MM-kisoissa Saksassa. Rupujoukkueen kallis matka on etusijalla ja Anna on jäämässä kakkoseksi. Suutuksissaan Anna lyö Peten kanssa vedon: Anna kokoaa miesten joukkueen jäsenten vaimoista ja tyttöystävistä oman joukkueen, joka haastaa miehet loppukesästä otteluun. Jos naiset voittavat, miehet lopettavat jalkapallon pelaamisen ja katsomisen. Jos taas miehet voittavat, naiset eivät enää koskaan motkota miesten harrastuksesta sekä kustantavat miesten MM-kisaliput Saksaan. Näin syntyy naisten joukkue FC Venus. Elokuva seuraa naisten koko kesän kestävää pikakurssia jalkapallon saloihin. Naisten joukkue saa lopulta myös valmentajan mutkien kautta, kun Annan jättänyt isä, kuuluisa valmentaja Lauri Rautakoski, alkaa valmentaa joukkuetta. Vaikka naiset lopulta oppivatkin, mitä paitsio tarkoittaa, he oppivat myös paljon uutta naisten ja miesten maailmoista. Erityisesti Anna ja Pete joutuvat miettimään, millaiseen peliin he ovat lähteneet mukaan. Rakkaus on vaakalaudalla, kun panokset kasvavat ja säännöt muuttuvat. ==Näyttelijät== FC Venus (Naiset) FC Heman (Miehet) Elokuvassa esiintyvät cameorooleissa jalkapalloilijat Mikael Forssell, Aki Riihilahti ja Sanna Valkonen sekä rap- artisti Elastinen. == Lähteet == == Aiheesta muualla == *FC Venus Villilä Studioiden sivuilla * Juha Rosenqvist: Pallo on pyöreä. Film-o-holic.com 15.6.2006. Luokka:Vuoden 2005 suomalaiset elokuvat Luokka:Suomalaiset romanttiset komediat Luokka:Jalkapalloelokuvat Luokka:Joona Tenan ohjaamat elokuvat Luokka:Suomalaiset urheiluelokuvat
Mauro Giuliani

Mauro Giuliani (27. heinäkuuta 1781 – 8. toukokuuta 1829) oli italialainen säveltäjä ja kitaristi. Giuliani syntyi Biscegliessä, mutta muutti lapsena Barlettaan. Hän opiskeli aluksi sellon ja mahdollisesti myös viulun soittoa. Myöhemmin Giuliani omistautui kitaralle. Vuonna 1806 hän muutti Wieniin. Hän aloitti sävellystensä julkaisun vuonna 1807. Vuonna 1819 Giuliani palasi Italiaan, jossa hän kuoli vuonna 1829. Giulianin tuotantoon kuuluu muun muassa kolme kitarakonserttoa ja Sevillan parturi -oopperan alkusoiton sovitus kahdelle kitaralle. ==Aiheesta muualla== * ﻿The Biography of Mauro Giuliani 1781-1829 *Vapaasti käytettävissä olevia Giulianin partituureja. Mutopia Project. Luokka:Italialaiset säveltäjät Luokka:Italialaiset kitaristit Luokka:Romantiikan säveltäjät Luokka:Vuonna 1781 syntyneet Luokka:Vuonna 1829 kuolleet
Multilineaarikuvaus

Funktio f: R^{n \times m} \to B on multilineaarikuvaus, jos f(x_1, x_2, \ldots, x_m) on lineaarinen jokaisen pystyriviargumenttinsa suhteen. ==Esimerkit== Determinantti-funktio on multilineaarifunktio pystyriviensä suhteen, koska jos x_1, \ldots, x_i, \ldots, x_m ja y_i ovat pystyvektoreita, niin det(x_1, \ldots, x_i + y_i, \ldots, x_m) = det(x_1, \ldots, x_i, \ldots, x_m) + det(x_1, \ldots, y_i, \ldots, x_m). == Aiheesta muualla == * Vektoriavaruuksien tensoritulot Luokka:Lineaarialgebra
Amadinda

:Amadinda on myös unkarilainen lyömäsoitinyhtye. Amadinda (), on afrikkalainen ksylofonin kaltainen idiofoninen lyömäsoitin. Se valmistetaan tavallisesti puusta. Amadindassa on kaksitoista kieltä. Soitinta käytetään erityisesti ugandalaisessa perinnemusiikissa. Amadinda eroaa akadinda -nimisestä soittimesta kooltaan ja kieltensä määrällä. Luokka:Idiofonit en:Amadinda